Do mues ich glaub echli wieter ushole. Zerscht emole müend ihr wüsse was ich den überhaupt für en Herzfehler han. Zwüsche minere rechte und linke Herzchamere häts es Loch. Wäge dem Loch isch mini Herzklappe zu de Lungearterie zu klie grote und de Usgang zur Lunge verengt. Das fürt dezue, dass ich, wenns Bluet  nur dött dure chönti nöd würdi überlebe. Zum Glück für mich git es bi jedem Säugling e Verbindig (Duckt) zwüsche Aorta und Lungearterie. Döt dure isch zum Glück immer gnueg Bluet id Lunge gwanderet. Normalierwies goht die Verbindig (Duckt) aber direkt noch de Geburt zue. Wäri das bi mir Passiert wär ich gschtorbe. Zum Glück hend d Ärzt ime Rutineuntersuech min Herzfehler entdekt und mir sofort es Medikament geh wo das schlüsse vom dem Duckt verhinderet.